Ιδαία

Στην ελληνική μυθολογία με το όνομα Ιδαία είναι γνωστά τα ακόλουθα 4 πρόσωπα:


 * 1) Νύμφη που ερωτεύθηκε τον βοσκό Θεόδωρο και απέκτησαν μαζί μία κόρη, την Ηροφίλη, αργότερα Σίβυλλα στο Κωρύκειο Άντρο.
 * 2) Μία άλλη Νύμφη, σύζυγος του ποτάμιου θεού Σκαμάνδρου και μητέρα του Τρώα Τεύκρου.
 * 3) Η δισεγγονή της προηγούμενης, κόρη του Δαρδάνου και της Βατείας (κόρης του Τεύκρου), δεύτερη σύζυγος του μάντη Φινέα και κακιά μητρυιά των παιδιών του από την πρώτη του γυναίκα, την Κλεοπάτρα. Με τον Φινέα η Ιδαία απέκτησε και δικά της παιδιά, τον Θυνό και τον Μαριανδυνό. Σε άλλη πηγή η Ιδαία αυτή ονομάζεται Ειδοθέα ή Ευρυτία.
 * 4) Η μητέρα των δέκα Κουρήτων, τους οποίους γέννησε με τον βασιλιά της Κρήτης Δία (όχι τον θεό). Ο Δίας, για να τιμήσει τη σύζυγό του, ονόμασε ολόκληρη την Κρήτη «Ιδαία».

Πηγή

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Ιδαια

Idaea

Κατηγορία:Νύμφες της ελληνικής μυθολογίας